SINGER ปิดเช้าบวก 4% โบรกชูเป้า 60 บ. คาดกำไร Q1 โต 80% รับสินเชื่อหนุน-รายได้ขายเพิ่ม
SINGER ปิดเช้าบวก 4% นลท.เข้าเก็งกำไร หลังโบรกคาด Q1/65 กำไรแตะ 251 ลบ. โต 80% รับอานิสงส์จากสินเชื่อที่เพิ่มขึ้น 57% และรายได้จากการขายสูงขึ้น ขณะที่ค่าใช้จ่ายสำรองลดลงตาม NPL ดีขึ้น ทั้งนี้แนะ “ซื้อ” ราคาเป้า 60 บ.
SINGER ปิดเช้าบวก 4% โบรกชูเป้า 60 บ. มองกำไร Q1/65 โต 80% อานสิงส์สินเชื่อ-รายได้การขายเพิ่มขึ้น
21 เม.ย. 2565

ผู้สื่อข่าวรายงานว่าวันนี้ (21 เม.ย. 2565) ราคาหุ้นบริษัท ซิงเกอร์ประเทศไทย จำกัด (มหาชน) หรือ SINGER ปิดภาคเช้าที่ระดับ 56.00 บาท เพิ่มขึ้น 2.00 บาท หรือ 3.70% โดยทำจุดสูงสุดที่ 56.50 บาท และทำจุดต่ำสุดที่ 54.25 บาท ด้วยมูลค่าการซื้อขาย 176.56 ล้านบาท
 
บริษัทหลักทรัพย์ เคทีบีเอสที จำกัด (มหาชน) ยังคงแนะนำ “ซื้อ” SINGER ราคาเป้าหมาย 60.00 บาท ซึ่งอิงปี 2565 PER ที่ 39 เท่า โดยประเมินกำไรสุทธิไตรมาส 1/2565 อยู่ที่ 251 ล้านบาท เพิ่มขึ้น 80% เมื่อเทียบกับงวดเดียวกันของปีก่อนและเพิ่มขึ้น18% เมื่อเทียบกับไตรมาสก่อน
โดยผลการดำเนินงานจะเติบโตขึ้นมากจาก 1) สินเชื่อที่เพิ่มขึ้นต่อเนื่องสูงถึง 57% เมื่อเทียบกับงวดเดียวกันของปีก่อน และ เพิ่มขึ้น 10% เมื่อเทียบกับไตรมาสก่อน 2) รายได้จากการขายที่สูงขึ้นเทียบกับงวดเดียวกันของปีก่อน ตามการเพิ่มประเภทสินค้า และช่องทางการจำหน่ายสินค้า รวมทั้งความต้องการเครื่องปรับอากาศที่เพิ่มขึ้นในช่วงฤดูร้อน  และ 3) ค่าใช้จ่ายสำรองลดลงเทียบกับไตรมาสที่ผ่านมาตาม NPL ที่ดีขึ้น
ทั้งนี้ฝ่ายวิจัยคงประมาณการกำไรสุทธิปี 2565 อยู่ที่ 1.23 พันล้านบาท เพิ่มขึ้น 75% เมื่อเทียบกับงวดเดียวกันของปีก่อน ซึ่งหนุนโดยสินเชื่อที่ขยายตัวมากกว่า 60% เมื่อเทียบกับงวดเดียวกันของปีก่อน จากความต้องการสินเชื่อที่สูง รวมทั้งยอดขายสินค้าที่เพิ่มขึ้นตามการเพิ่มประเภทสินค้า, พาร์ทเนอร์ และช่องทางการจำหน่ายสินค้าทั้งแบบออฟไลน์ และออนไลน์ โดยในช่วง 1 เดือน และ 3 เดือน จากผลการดำเนินงานที่จะทำสถิติสูงสุดใหม่ และมีโอกาสที่จะเข้าคำนวณ SET50
ฝ่ายวิจัยคงคำแนะนำ “ซื้อ” SINGER จากผลการดำเนินงานที่เพิ่มขึ้นซึ่งหนุนโดยสินเชื่อที่จะเพิ่มขึ้นต่อเนื่อง ภายใต้ต้นทุนทางการเงินที่ต่ำลงตามฐานทุนที่เพิ่มขึ้นจากการเพิ่มทุน PP และ RO ในปลายปี 2564 และการ IPO หุ้น SG capital ในปี 2565 รวมทั้งได้รับ synergy กับกลุ่ม JMART, BTS, GUNKUL, JAYDEE และพาร์ทเนอร์อื่นๆในอนาคต